साकेत अवस्थी ने उपन्यास को शानदार, अद्भुत, रोचक, तेज, रोमांचक जैसे विशेषणों से नवाजा लेकिन उपन्यास के टाइम फैक्टर ने उन्हें कनफ्यूज किया । बकौल उनके, कहां स्वैन नैक आइलैंड का घटनाक्रम और कहां पैंसठ लाख की डकैती ! हजम करने में समय लगा कि जिस घटनाक्रम को हमने 20 साल पहले पढ़ा वो वास्तव में दो साल का ही वाकया था । उनके शब्दों में : स्टाक कैरेक्टर्स का इतना उचित प्रयोग आप ही कर सकते हैं । गरेवाल और कौल को जिन्दा कर सामने कर दिया, जिस तरह मायाराम बावा को किया था । आप सच ही कहते हैं कि कोई अदृश्य शक्ति ही आपसे विमल का लेखन करवाती है ।